标题：青衣序
作者：
赖布衣，原名赖风冈，字文俊，自号布衣子，故也称赖布衣，又号称“先知山人”，江西省定南县凤山冈人。生于宋徽宗年间（公元1101~1126年间），九岁即高中秀才。曾任国师之职，后受奸臣秦桧陷害，长期处于流落生涯中。赖布衣的足迹几乎踏遍祖国大地，凭着精湛的堪舆理论于与技术，一路怜贫救苦，助弱抗强，留下了许多神话般的传说，“风水大师”的名声不胫而走。香港、广州、英德等城市都是由赖布衣堪定选址。传说赖布衣所著《青乌序》刚刚脱稿就被南华帝君的使者白猿取走，经一百多年后传给了刘伯温，刘伯温凭它辅佐朱元璋成就了帝业。又有传说孙中山先生的祖坟也是赖布衣堪定的。后来赖布衣看破红尘，遁隐山林，长与青山白云为伴,不见其踪。赖布衣被尊称为赣南四大堪舆祖师之一。赖布衣故乡的“布衣祠”被列为重点文物保护单位和旅游景点，前来瞻仰的香港同胞络绎不绝。传世有《催官篇》等。
原文：
余初看山，见一枝龙，或十节五节，定跟到头乃止，以为穴必在是，不知龙尽则星多散漫硬直，龙虎不包裹，明堂必荡，水口必直，全无吉地，君如寻得干龙穷，两水相交穴受风，风吹水劫不是穴，需知此地是疑龙，又曰大地多从腰里落，回转馀枝作城郭，又曰大富大贵之地，断不在大穷大尽之处，又曰馀气不去数十里，断然不是王侯地，又曰脉尽处需防气绝，皆此谓也。譬之人身，有心腹必有手足，譬之屋宇，有堂厅必有廊庑，善辩者当自知之，馀屡格大家祖坟，腰结者甚多，金取诸善，腰结者亦十居八九，然后知古人之言，信不谬也。亦有居尽头者，不可以干龙格局论，终不若有馀气之妙也。
二曰龙虎钳口
龙虎钳口，在立穴之处，两边伸开二小臂弯抱即钳口也。地之有龙虎，如人身之有手足护卫，孰能废之，亦有不尽然者，每见大地多下手一边兜转或有龙无虎，或有虎无龙或边长边短，或驾左驾右，无不可者，为庸师俗眼每每多寻龙虎钳口，见一钳口若龙虎之状，不问龙脉有无，砂水顺逆，即于此点穴安葬，所以古今许多吉地每每在龙虎身之旁，彼既以钳口取穴，其不对钳口者，穴尚宛然，非明师莫辨，故予以俗眼之海，惟钳口为第一。又遍观今时葬地，凡龙虎均停，明堂阔大，为千万人所慕者，无不立见败决。惟剪着下手一边，或不见明堂，全无砂水，大非人情所喜者，无不发福，予非阅历二三十年，在在皆然，断不敢为骇俗之言也。此风水之死生关焉。学者能破此关，乃有上进之路，不然终身坠坑坎中耳。古人曰，两弓齐到，人皆道好，却主杀伤，反生烦恼，又曰两弓齐到忌当面之倾流，一穴当中，忌两边之尖射，又曰君若识穴不识怪只要左回右抱良，左回右抱未必吉分明怪穴生贤良。皆言钳口之患也。又曰，也有形好理不好，也有形怪理不怪，又曰欠缺不齐，乃天地之奇。皆言龙虎不必登对也。学者于此数语，豁然贯通，始有终身着脚处。壬子癸三山取穴见黄砂是真穴；丑艮寅三山取穴见紫粉石、五色土是真穴；甲卯乙三山取穴见榴石、白砂、黄色土是真穴；辰巽巳三山取穴见五色土、气物是真穴；丙午丁三山取穴见黄砂、石晷是真穴；未坤申三山取穴见紫粉石、五色土是真穴；庚酉辛三山取穴见紫砂石、五色土是真穴；戌乾亥三山取穴见砂石是真穴。
三曰两水合襟
予初年看地只在两水合襟处，极力搜求，务期必得。若似当然不易，后多览故坟，遍历山川情意，乃知大谬不然也。往往水合前则山嘴必尖，流神必直，龙虎必长，真气荡然，无一可者。除是合于左转右以出而得右砂稍栏合于右转左以出而得左砂稍截。庶几穴中可裁，若不论龙穴结作，而以合水为期，则送龙枝脚，三条五条亦有合水者。行龙桡掉，长或三节五节，亦有合水者。此皆可以作穴乎。又有大龙结作于群山轴辐之中，登穴则见群峦簇簇，而分毫不见田水，此亦可以合襟论乎。古人曰，也有真龙无朝水，只把桉山为近侍，桉外潮水暗回圈，此穴定非中下地。又曰两水合处莫当中，流水倾泻嘴为凶，翻身逆转朝来脉，发福绵绵为坐空。又曰，两水合处莫当前，不在左边在右边，仙人倒杖宜横下，下手虽宽也进田。夫坐空与下手宽处，堪舆之大忌也。合水直流，宁倒朝横下，而不以为嫌，则古人低昂之意，确有在矣，岂无故而漫语耶。故予以钳口合水为风水家之大魔障，非缠绕数年不能脱洒，非至人指示不自省觉到觉悟时，便为转动之机矣。学者其无障于迷途乎。
四曰主峰正顶
古人曰，若是正逑需正下，若是驾折两边安。又曰情顾左右，穴居两边，又曰龙从右来，穴居左裁龙从左来，穴居右裁。又曰误葬只因求正面。仙人多是下偏坡。又曰金虚不可中心下，土实正当角上裁。又曰左奶为南，右奶为北。又曰侧裁如把伞，平观合提盘。又曰扁大临弦出，粗雄向侧寻，皆言作穴之法，有正有侧，亦不可拘拘正顶也，盖穴之有正有侧，自古皆然，予谓山宜正葬者，其法有二，其一审示来龙，其一裁度砂水。凡山之小者，可正下，顶之平脉之缓者，可正下，以其龙无煞，并美意不泻于两边。故不以顶正为嫌也。至于山形稍粗大硬直倾泄者，皆是死气，皆名为煞，当头直下，必至伤人，龙之不善者，宜姑置之，若来龙奇特，砂水秀异，断不可舍者，宜细阅其两旁身边稍缓稍平处，此即美意所锺，宜于此处图之。凡此皆审示来龙之意也。至于砂水意不可遗。山虽可正下，然砂水太直，岂敢毅然当中。宜挨左挨右扦之，剪去水一边尤善。左砂有煞，点于右，右砂右煞点于左，拘拘于正顶，不亦乖乎。凡此皆裁度砂水之意也。稽于古法，尤有真的。如跳墙虎之爪，穴飞天龙之耳，穴太阳之金角，太阴之月角，凤形鹤形之眼角，皆侧下之。至于龙身粗硬，断不敢下两边，出有龙虎者，又宜于龙虎臂动处平处求之，如凤形当面太硬直，则点凤翼。啊人形当面太硬直则点在肩井，肩井为咬虱穴，咬虱之下，为扇肉穴，扇肉之下为曲池，倘臂太直，点于尽头平处，为掌心穴，臂若飞扬如舞之状，则点于略平坦处，为袖口穴，今之俗师，每见一峰端正，即头下穴，不论是非以此误人十常八九。哀哉。
五曰阔大明堂
夫明堂于风水关系甚大。所以聚后龙之气，界穴前之水，皆需此也。葬经曰，乘风则散，明堂太阔，风不乘之，以散吾真气乎。又曰界水则止。明堂太阔，何所凭籍。以界止脉之水乎。常见公卿大地，俱有山丘砂水，逆转横栏，以翕合聚堂气，堂气既聚则真气自凝，人丁无不昌盛。若山砂懒散，堂气荡然，如勇将统弱兵，乎之不应，策之不前，万事垂首，听其败坏。设使山砂紧拱，堂气周回，如武夫将士，听合于大将之前，叱吒可生风云，运动可驱山海，凡所营度，何底成功也。此皆应于影响，非臆见也。又常见大家之山，千峦万岭，必拥于前，虽不见水与田，而气象轩昂，骤登显贵，以阔大明堂论之，彼何有也，若有阔的明堂，除是得一砂紧拱，内局自成家务乃可当之，所谓汪汪千倾明堂外内局周围如转环也。若无内局水口十分交锁完固，亦可无确。但发福差池，不如内局尤善，所谓明堂能容万马，水口不容一舟也。非此二者，即后有清龙真脉，前有秀异朝善，亦主贫穷孤寡。五六代方能发福。然亦暂贵而不富，有官而无禄，或刹时富贵，而不能长久，盖真气既散，力量自减，定主有头无尾，得一失三也。若龙穴不真明堂又荡，又无内局水口则一败涂地，无疑矣。今之俗师与庸劣主人，见明堂阔大，则视之如宝，极力图谋，即败亡踵至，犹然不省，殊可悼也。又曲说以宽人之忧曰，明堂大朝山远，则受福必迟，更二十馀年，食出外洋，则大富大贵矣。又改歌决以或其主曰，明堂容万马，富贵传天下。久之终当发福。彼转身后，发与不发何与哉。智者当自有主持。不可茫然听其鼓动也三畏
风水所以趁吉避空，夫吉可趁，空可避，故先求无祸，乃可希福，非知其不可而辨之，即良法美意，何从入手，故此三畏次五俗着焉。
一曰到头硬直
凡作穴之处务要平正稍硬直，皆谓之煞。大能伤人，所诶斗脉者死，断不谬也。今之庸师，见一山下来，如臂之直，即谓之有脉，辄为人迁葬。主人亦利其有脉，而锐意从之，不知死绝之祸，捷如影响。古人曰，枪头莫下，鼠尾休扦，又曰劝君莫下枪头、穴，葬下人丁绝。又曰血脉平和人少死。无非阐明斯理也，故予以为第一可畏。莫甚于此，非惟硬直如枪头者，不敢乱下，或一边直来略无停息，或峦头粗大如饱腹之状或体势稍直，如覆锺之形又有棚面金星如横几者，又有直体金星，如卧梳者，俱为死气，并能伤人，见此宜断断舍之。
二曰穴前倾泻
古人曰，砂主人丁水主财，水聚则财聚，水散则财散，古今不易之理也，盖水乃无情之物，以就下顺流为性。有物以阻之则其势自横，无物以阻之则百理顺流而去。坟宅之前若见水去即万顷田庄，无不破尽，所谓明堂如箕米，子孙穷到底。又曰龙虎似推车，田地不流些是也。非惟长流水直乃可败人，至于穴前阴流之水倘直泻无归，其祸尤速，可不慎乎。所谓阴流不顾家，葬下事如麻也。然流神之曲直亦能掩人之耳目，多至自欺。水虽直流，未有若竹竿之顺者，转左转右之间，一丈五尺者，其常也，时师见此则语其主曰，如生蛇之屈曲，可无患矣。不知自水边观之，若右屈曲之势，登穴观之，只一望而荡然也。何有尺寸之间哉。必得一砂关栏，一水曲左归右可十馀丈，又自右转左亦十馀丈，出水成横水样，乃可谓之屈曲。古人跃，山有大曲水有大转，必有王侯居此间，又曰三横四直过东西，九曲凤凰池，又曰左插笏，右插笏，不是真龙无此出，左排衙，右排衙，不是真龙无此砂，皆不欲其直泻也。
三曰顺砂过堂
夫顺逆二字乃地理开卷第一义也。此二字不明总是说梦而已。发微论曰，今之俗师有看山四五年，而懵然不晓顺逆者。竟与盲葬何别也。不止地理之顺逆，只以水口去；来为主，如水倒左，凡左边有高山高陇，或圳坟树木，下至田之层级，凡一级高一级，皆谓之下砂，谓之进神；出愈长而福愈盛，若上水边有此，不论长短，皆谓之顺砂，谓之退神，窜而过堂，尤为至毒，即万顷田庄，无不破尽。古人于来水去水，论得甚严，以其有关顺逆也。故曰天门欲其开，地户欲其闭，又曰所喜者三门宽阔，所以爱者五户闭藏，又曰水来自左，无左亦可，水来自右，无右亦就，又曰宁剪下砂莫剪上砂，宁剪进神，莫剪退神，皆谓是也。盖山水性情，水来这边，定是逼窄，山高田高，水去这边定是阔旷，山低田低，此山水自然之性也。倘能扭转山川性情，使水来边一步宽一步，水去边一步紧一步 ,则颇有神解之妙。其于地理思过半矣。古人曰，两水夹一桉，定作退田断，又曰退官退田笔，尖尖随水出，进官进田笔，弯弯兜水入，又曰东宫窜过西宫，长房败决，右臂尖射左臂，小子贫穷，皆言顺砂过堂，祸之惨也。夫见顺砂固难堪矣，况过堂乎，稍有知识者必畏焉，至若龙逆局逆则一枝顺砂不妨。。
夫五俗三畏既明，则地理之大概可知，贰山易寻矣，然其中必有妙法，非四字决，又何以悉微旨而为入手工夫乎。所谓缩动平自寻龙点穴言也。栏之一字，自裁剪收气言也。于此融会于心，则大地不容秘矣。
一曰缩
此寻山之密旨也，识此则易，昧此则难，每见一洞，峰峦稠密，砂水盘旋，四山秀丽，中必有山，然富贵大地，必结于群山辐轴之间，断不在近水平田旷野平畴之外，故宜缩后三五节求之，何也，缩后则龙虎缠护俱觉齐全，而纳气必深，若太出太露则山冈不绕，四无遮护，纳气必浅，所谓真穴藏假穴现，又谓天子之堂深九重，又谓穴如美女藏踪迹，岂肯抛羞见外人，皆其忆也。有一种大龙虽到头尽处而四面手足缠绕多，隔水群山又来遮护凑合，此则尽而不尽，露而不露，故不以为嫌，若稍见四面山稀，明堂阔荡者，终为散气之局，亟宜向后图之。余初年看山，每见山之集乱，则眩惑不能分析，辄惆然不乐，意地必在尽头也。屡出旷野求之，竟尔凑泊不成，茫然无得，如此逗留十五年，乃一旦默悟其旨，若有神明启之，稍见集乱之山则超然以喜，缩入数节推求，皆迎刃而解，所获甚多，不知者每谤予得山易而速，岂知其把柄在手，自有不言而喻之神，在我亦不知其所以然也。盖以十五年之难，而成一朝之易，或者知其易而不知其难，所以诋毁无忌也。所谓下学而上达，盈科而后进，深造而自得，不有固然者哉。喜人又以贵人之出入，论山之拥从，尤亲切有味，谓人必无挺身独行之理，虽小小丞尉，亦有随从数人，自是官愈尊而拥从愈众，若帅府总戌则二三百皆其部，曲山之拥从多少而大小分数顿殊，岂异是哉。予谓必缩入数节以取来从龙虎之多正谓是也。古人有龙怕孤单，穴怕寒之说，又有独立无依，切忌当头下穴之说，又有风吹水劫，是谓不知所裁之说，皆此义也。然此可为知者道，难与俗人言也。
二曰动
此寻山点穴之法也，与下文平字不宜分拆，当合而观之，始尽其妙。凡到穴处，动而平则其穴为真矣。既缩后寻觅，但见真龙住处，有极好星峰既宜以此法求之，或中间或闪左闪右，或结于顶或垂于末或有摺纹动处，即观其是窝是乳，是坡是坪，细细取之，于略动处而观其阴阳变化何如。盖行龙星体有阴有阳，至于结穴之处，又有少阴少阳，星体阴阳，人或知之，至少阴少阳，能知者千中无一，时师能语及此，当改容礼之，不可作凡常也。何谓少阴，千窝坦之中，微微作动，略有些隆起处是也。何谓少阳，于硬突处，微微作动，略有些平坦处是也。然所谓隆，所谓坦，只在二寸三寸多至四寸五寸之间，不宜看得太粗，所谓恍惚高低，依稀绕抱，远看似有，近看似无，正谓此也。在学者识见高明，心目之窍，详察而自得之。昔人曰寂然不动君休问，又曰先看来龙动不动，又曰山体静，妙在略肥略突，臼者为略瘦略歉，于稍突稍歉中，稍分动静，于略动略静中，稍分阴阳，亦善于发挥造化，阐明元旨也。此动之精义，俨乎可想，确乎不易也。至于块然一片无作动者。皆纯阴纯阳，未经变化，而气不中和也。知者当舍而去之耳。可拘拘求穴哉。此动之一字，非惟庸师不识，即素号高明，朗谈元妙者，亦懵然也。惟罗纹土宿，三十馀遐，穴山老人一寸金穴法，乃与此相表里互发明耳。学者熟读而详辨之，方有得也。
三曰平
山既作动或窝钳或乳块，俱宜于平处求之，动而平者，穴乃天成，动而不平者，终难取穴，此亦阴阳之义也。凡山之硬直者。皆谓之阴有宽缓平坦处，乃谓之阳，平洋之地，若铺毡，然此纯阳也。故以突起为贵，葬于纯阳者，固无不绝，至于山谷之地，多硬直粗顽，阴常有余，阳常不足，点穴者不患其无阴，而患其无阳，必得六分阳，四分阴乃为合式，阴多阳少，突兀不平，即为斗煞定主伤人，久之必绝。此一定不易之理也。纵十分来龙秀异，山水环绕，亦必葬下伤人，否则三代孤独伶仃及后昌盛。古人曰惟有乳穴最难裁，又曰乳长不堪作穴，又曰直冲中气不堪扦，堂气裁归在以便，正脉稍离三五尺，个中作法最精元，又曰直丁直扦，有气要安无气，又曰饶与小人从耳入，接迎君子从脑冲之，皆言穴之贵平也。有一种地，来龙砂水俱好独是脉直，有倚左倚右之穴，又有粘穴抛穴离穴，皆于倾中取平，硬中取偏，不敢斗煞之意也。奈何俗师正犯此忌。每见一山陡然直下，若掉臂然，则喜其有脉而斗煞插之，至于死绝相踵，犹懵然不悟。然亦不仅时师之过也。以山臂乳直下为有脉者，吾广东之通弊也。至于山之稍缓稍平者，则谓之无脉，而摇头不葬，时师安得不投主人之所好而丛中窥利乎。祸福于彼何干。古人曰，来不来，坦仲裁，住不住，平中取，又曰，人眠山上龙方住，水聚天心穴始安，又曰作穴处端正可坐，展席可卧，皆以平为贵也。或者又曰如子之言，则平者皆可作穴矣，何事劳求而后得乎。岂知理本无偏，言各有当，纯阳之不可葬，犹纯阴之不可葬也。二者何差毫釐，但平中一突，人所易知，而斗煞直下者，人多不识，吾粤地势卑下，山中之地十倍于平洋，故于此言之极详耳。岂平洋地皆可作穴耶。所谓平，自山中之稍平者言之，非指平洋也。若平洋则各有家数。何故又贵于平，合古人之言观之则无弊也。古人曰斗脉者死，离脉者绝，不斗不离，乃为真穴，又曰纯阳葬了纯阳绝，纯阴葬了纯阴绝，阳龙须要下阴胎，阴龙须要安阳穴，又曰缓处何妨安绝顶，急来不怕葬深坭，皆言阴阳不可偏胜。如刘白头十绝穴，如覆箕，如犁嘴，如马眼，此指纯阴言也。如鼈裙，如山坡，如草坪，皆言纯阳也。其海不为均乎。余见世人每葬平地，或山脚馀气之中，不旋踵而水蚁满棺，坭浆黑骨，倾覆败绝，甚可哀也。岂曰平地可葬，而弗辨于阴阳也哉。
*四曰栏
栏者阻也，此裁砂裁水千古不传之秘也。愚者暗昧不明，智者卓识独觉，古人曰虽有好龙穴而不汕于裁剪砂水，依旧不发，龙穴虽不甚真的而砂水裁剪得宜，亦能发福三代，此至言也。盖水性善流阻，则住。无阻则千里直泻，水既聚而财亦聚，水任其直流，财何能聚，所谓砂飞水走，财散人离。又曰一水去，二水去，众水众山一齐去，山山随水不回头，失祖离宗无助救。又曰穴前之水忌直流，水流百步十年忧，若是水流千里远，一十四年退败休，又曰穴前之水怕流长，明堂倾泻响当当，真气尽从流水散，出入散败似驱羊，又曰荡然直去不关栏，定主外亡并败绝，皆言无以栏之其祸至此也。此虽开卷第一义。然人犯者甚多，时人多好大明堂，堂大水必直，水直气必散，欲其不亡而败得乎。此皆善缘未到，天地鬼神阴有以夺其魄。故至此耳。不然非盲非聋，何砂直水直不觉也。然栏之义不一而足，若得近桉回环，此上吉之地也。其次得龙虎嘴长，剪向下手一边，亦发福无量，其次得田级圳莹在下手兜起，将内水押归一边，然后出合外水，随下砂脚逆转而去，此亦大地，皆谓之下关也。合古人论明堂论近桉论下砂三者观之，则栏字之义，当不言而 喻矣。论明堂曰内窄外宽方是福，里头包里外平洋，又曰最嫌侧狭平懒坦，又忌元辰直去长，又曰明堂是个虚名，砂水乃是明堂实用之物，有逆砂以收水，则谓好明堂，砂顺水顺谓之不好明堂，若论明堂而不论砂水，论砂水而不论顺逆，论顺逆而不论交互之浅深，皆不足与议明堂也。又论近桉曰，凡点穴，看近桉，台桉分明值万贯，高要齐眉低齐心，莫合坐下山冈乱，又曰吉地须有逆流桉，有桉直须生本干，干上生来过我前，诸峰籍此为护捍，更有罗星塞水口，定作王侯，山水断又曰，如人坐，如人卧，只是胸前有手过，又曰古人一字值千金。高要齐眉低齐心，又曰外拱千重，不如眠弓一桉，又曰欲求真的，远朝不如近朝，又曰伸手摸着桉，定作发财断，又曰伸手摸着桉，税钱十万贯，又曰一要富，二要富，桉山手摸到。至地理集解，论近桉更严，必欲百步内两水送一近桉，直到穴前，乃为上吉之地。地理探奇亦甚重近桉，其品评大地，第一第二第三格俱曰横桉周遮，至第四格乃曰虽无近桉，若得龙虎回抱，亦为大地，又论下砂曰，有地无地，先看下臂，有山无山，先看下关，又曰寻地有何难，先看下手山，又曰未看后龙来不来，先看下砂回不回，未论作穴稳不稳，先看下砂紧不紧，又曰一山横转不虚生，定为真龙作股肱，盘柜收尽源头水，宜于此处寻佳城，又曰下砂收尽源头水，儿孙买尽世间田，又曰惟有下砂救得人，子孙世代不教贫，又曰下手无砂，枉说当年富贵，夫明堂要逆砂，欲其栏水也。穴前要近桉，亦欲其栏水也。下手要回头砂皆是。合三者之论观之，则栏字之义，不为地理枢要乎。苟无栏阻，则荡然倾泻，欲其不败亡得乎。予用心于地理三十馀年，于此若有神启其机，遂擅为终身长技。故取地近桉当居十九，虽穴前不见砂水，无不大发也.但桉山不可逼近高压，经曰明堂宽阔气宽大，桉山逼压人凶顽，桉来降我人慈善，我去伏桉人下*，此又不可不察也。
*暗中三宝
夫缩动平栏乃寻山要法也，然皆显而易见，隐而难见者，未尝道也，然不见之中关系尤重，福泽远近，发越大小，恒必由之。故曰明拱不如暗拱，又曰不贵其见，而贵其不见也。此暗中三宝所由着焉，故学者穷幽索隐，地理无遗术矣。
*一曰来龙
凡看地理者，必曰龙穴砂水，若四者均重，无差别焉，不知龙为极重，居地理十之七八，与砂水咸附属于龙以成就其美也。古人曰穴似闺中美女，贵*从夫，言穴之美恶本于龙也。又曰上智寻龙观气脉，指望高山散踪迹，又曰富贵只在龙身上，何会砂水出高官，又曰作下若无真气脉，眼前空有万重山，又曰真气做下正龙位，纵少朝山也尊贵，又曰但看富贵之祖坟，必得龙脉之真正，又曰识穴不识龙，葬下子孙穷，又曰好龙常出怪穴，真龙不吐恶水，皆言龙之至重也。凡公卿之地分毫皆龙身带来，或大贵大富或小贵小富，或贵而不富，富而不贵，或富贵暂而不长皆于本龙身上带来，所谓贵龙行带印带诰，富龙行带库，此其大略也，于此有特见，乃谓真识。故每见星峰耸拔，皮毛秀异或穿障或跌断而来，必有贵地，其星峰圆厚无的卓异者，出富而已，分毫不爽，于此有地二穴，一砂水奇卓，登穴可观，然而局胜于龙，无甚粹美，其一砂水平常无甚可喜，然龙胜于局，来落甚佳，毕竟龙胜者福泽庞厚，其砂水美者亦暂福而已，此龙之所以重也，然审龙之轻重美恶者，不在落头一节星峰，当在出身发迹之时，凡来龙四五节，多则十数节，后必有发祖大山三条五条，俱从此出，当观其所出是干龙是枝龙，是正是旁，果是四面缠护他，抑彼去缠护别龙，若果重重穿帐过峡跌断，又中出正出而星峰秀异，枝脚缠护太多则结大贵之地无疑，所谓龙以特达为贵，又谓土贵有支，又谓起家须用好公婆，皆指是也。非是则旁出或为他龙护送，虽有结作，力量亦小，如一郡之中守为至尊，僚佐次之，首领又次之，自有尊卑也。一邑之中，宰为至尊，次而丞而簿而尉，其差等亦彰彰别也。要之出身时，各自异也，龙之优劣大概如是，彼庸师之流不足与语，其有审识独觉之士必欲搜求大地，不屑小安者，此法其可废乎，然龙之与穴通为一体，室相表里，谈龙而不及穴，言之虽精终无收成归着处。予以龙固难识，穴尤当知，千里来龙到头入手，不过五尺，有穴在初落而龙去尚远，有穴在中落而余气甚长者，有穴在尽头而驾出外山者，又有闪左闪右在高在低，非常情可测者，所谓五尺者，安知结在何所，又何法揣摩而捉摸乎。则缩动平栏之法所当参阅也。非穴法太精，虽上格正龙，亦终归于茫然而已，所谓望势寻龙易，登山点穴难，又谓千里来龙的的真，到头点穴笑杀人，正谓此也。或者谓天施地生，余以为龙施而穴受也。砂水所以辅佐而成其龙也，因并及之。
*二曰官鬼禽曜
夫龙穴砂水俱得，亦可葬矣，彼官鬼禽曜竟为何物。古人谈地理者，何拘拘至重乎，此虽登山不见而龙穴清奇贵秀一佐验也。平稳富贵地，不以此拘，至若显贵大地，科甲之盛，品秩之隆，数者缺一不可，俗眼观之若砂砾然，无大骇异，唯超越之士，视为山川之异骨，天地之瑞徵，偶一遇之，不啻南金大北之琦瑰，必欲因末以求本，溯流以穷源，务得贵显大地，然后快也。盖非峰峦秀拔者，不能至贵，然必峰峦秀拔停蓄极盛者，而后馀气奔逸四出，散步而为官鬼禽曜，龙非极贵者断断无此也。古人曰问君何者谓之官，朝山背后逆拖山，问君何谓之鬼，主山背后撑者是，问君何谓之禽，龟鱼生在海中心，问君何谓之曜，馀气生在两腋后，如旗如蛇生水口，至于水口去处有山突起田中，高而大者为兽，低而小者为禽，圆而星散或三或两者则为罗星，此皆清贵之极，翰林及第之徵也。至于曜星尤异，或见于来龙山上，或见于龙虎前后左右或见于官龟之余，如茅叶之飞扬，如戈（卓戈）之硬直，有二三十丈或者愈长愈佳，非极贵之龙，不能有此也。古人曰生曜生官王谢之风可望，又曰或如枪或如剑，随水顺流飞，冉冉时师只断主离乡，岂知内有真龙占，又曰龙虎遍身尖而利，此是龙身锺秀气，忽然左右贴身生，定作王侯一品地，又曰鬼星公祖侵云汉，若箭若枪出公相，皆言曜气之贵也，至于水口之外或起高大石山巍然峙立嵯峨者，谓之北辰星，又曰禁星，内必有王侯大地，禁者止也。时师不得轻言也。至于水口去处涧溪江河之边，生有石曜石禽石梁石洲尤为奇特，当出一甲，万不逢一，学者于此知其意而不泥其迹，斯善于作用矣。